تھامس لارنس

لیفٹیننٹ کرنل تھامس ایڈورڈ لارنس (16 اگست 1888ء – 19 مئی 1935ء)، جسے پیشہ ورانہ طور پر ٹی۔ ای لارنس (T. E. Lawrence) کے طور پر جانا جاتا تھا، برطانوی افواج کا ایک معروف افسر تھا جسے پہلی جنگ عظیم کے دوران سلطنت عثمانیہ کے زیر نگیں عرب علاقوں میں بغاوت کو منظم کرنے کے باعث عالمی شہرت ملی۔ اس بغاوت کے نتیجے میں جنگ عظیم کے بعد عرب علاقے سلطنت عثمانیہ کی دسترس سے نکل گئے۔  لارنس انگلستان کے ایک زمیندار تھامس چیپمین (Thomas Chapman) اور اس کی نوکرانی سارہ جونر (Sarah Junner) کی ناجائز اولاد تھا۔ اس نوکرانی کی ماں خود بھی لارنس نامی ایک انگریزی امیر کی ناجائز بیٹی تھی، اس لیے خود کو سارہ "لارنس" کہلاتی تھی۔ جب یہ چیپمین سے حاملہ ہوئی تو سارا نے چیپمین سے اپنی حقیقی بیوی بچوں کو آئرلینڈ میں چھوڑ  کر خود انگلستان چلنے کو کہا۔ اس نے ایسا ہی کیا اور نئے ملک میں جاکر دونوں نے خود کو مسٹر اور مسز لارنس کہلوانا شروع کر دیا مگر شادی کبھی نہیں کی۔Benson-Gyles, Dick (2016). The Boy in the Mask: The Hidden World of Lawrence of Arabia. The Lilliput Press ان کے ہاں لارنس آف عربیہ سمیت 5 اور  بچے پیدا ہوئے۔  اسلامی خلافت کے خاتمے کے لیے عربوں میں قوم پرستی کے جذبات جگا کر انھیں ترکوں کے خلاف متحد کرنے کے باعث انھیں لارنس آف عربیہ (Lawrence of Arabia) بھی کہا جاتا ہے۔ ان کا یہ خطاب 1962ء میں لارنس آف عربیہ کے نام سے جاری ہونے والی فلم کے باعث عالمی شہرت اختیار کر گیا۔

بائیں|تصغیر|لارنس جدہ کے شمالی علاقہ رابغ (موجودہ سعودی عرب) میں 1917ء
1915 ء کے آخری عشرے میں جب ترک مجاہدوں نے انگریز حملہ آوروں کو ناکوں چنے چبوائے اور مارچ 1916ء کو دریائے دجلہ کے کنارے ترک کرنل خلیل پاشا نے برطانیہ کی دس ہزار سپاہ کو عبرتناک شکست دی، تو انگریزوں کو یہ احساس ہو گیا کہ وہ مسلمانوں کا میدان جنگ میں مقابلہ نہیں کرسکتے۔ لارڈ کرزن نے ہوگرتھ کے ذریعے " تقسیم کرو اور حکومت کرو" کے مشن پر عمل کرنے کی ہدایت کی، لارنس نے عربی لباس بھی پہننا شروع کیا وہ عربی زبان اچھی خاصی جانتا تھا لہٰذا لارنس آف عربیہ کے نام سے مشہور ہوا۔ ستمبر 1911ء میں اس نے بصرہ کے ہوٹل میں جاسوسی کا ادارہ قائم کیا اور دو عرب نوجوانوں کو بھی اپنے ساتھ شامل کیا۔ ایک جاسوس یہودی لڑکی بھی اس کی ہمراہ تھی جس نے اس کی بڑی مدد کی۔ اس کا نام Gertrude Bell تھا اور دراصل وہ برطانیہ کے سب سے معزز غیر عیسائی (یہودی) افسر Sir Hugh Bell کی بیٹی اور مشہور لبرل سیاست دان Sir Lowthian Bell کی پوتی تھی۔ اس نے عربی نوجوانوں پر دام حسن ڈال کر ترکوں کی بیخ کنی شروع کردی۔ انگریزوں نے لارنس کو ہدایت کی کہ وہ برلن سے بغداد جانے والی ریلوے لائن سے متعلق اطلاعات لندن پہنچائے اور ایسے افراد کا انتخاب کرے جو ضمیر فروش ہونے کے ساتھ ساتھ بااثر بھی ہوں۔ ان دنوں عراقی ریلوے لائن دریائے فرات تک پہنچ چکی تھی اور دریا پر پل باندھا جار ہا تھا۔ اس پل کے قریب لارنس نے آثار قدیمہ کے نگران اعلیٰ کا روپ دھار کر کھدائی شروع کروا دی، آثار قدیمہ کی کھدائی محض بہانہ تھی اصل مقصد برلن بغداد، ریلوے لائن کی جاسوسی تھا۔ یہاں سے وہ ہر روز خبریں لکھ کر لندن روانہ کرتا رہتا۔ اپنا مقصد حاصل کرنے کے لیے اس نے مزید غداروں اور ضمیر فروشوں کی تلاش شروع کی۔ کافی تگ و دو کے بعد اس نے ترک پارلیمنٹ کے رکن سلیمان فائزی کا انتخاب کیا اور خطیر رقم کا لالچ دے کر اس کو اپنا ہم نوا بنانے کی کوشش کی۔ فائزی نے بڑی حقارت سے اس کی پیشکش ٹھکرا دی اور دھکے مار کر لارنس کو نکال دیا۔ لارنس بڑا عقل مند اور جہان دیدہ تھا۔ اس نے سلیمان فائزی سے کنارہ کشی اختیار کر لی اور کافی غور و فکر کے بعد فیصلہ کیا کہ برطانیہ کے لیے قابل اعتماد آلہ کار اور اپنے ڈھب کا غدار اس کو پڑھے لکھے، دولت مند اور سیاسی لوگوں میں سے نہیں مل سکتا اس لیے مذہب کی آڑ لینا شروع کی۔ وہ بصرہ کی مسجد میں گیا اور مسلمان ہونے کا اعلان کیا۔ عربی لباس پہن کر عرب صحرا نشینوں میں گھل مل گیا۔ لارنس نے بدوؤں میں دو لاکھ پونڈ ہر ماہ تقسیم کرنا شروع کردیے اس نے " پونڈ" پانی کی طرح بہا کر عربوں کو اپنا مداح بنا لیا۔ وہ اس کو اپنا محسن اور مربی سمجھنے لگے اور ان کی مدد سے لارنس نے گورنر مکہ حسین ہاشمی تک رسائی حاصل کر لی اور اپنی چرب زبانی اور مکارانہ چالوں سے حسین ہاشمی کو گمراہ کرنے میں اسے زیادہ دقت پیش نہ آئی۔ پاسبان حرم کو شیشے میں اتارنے کے بعد لارنس نے اپنی پوری توجہ حسین ہاشمی کے بیٹوں عبد اللہ، علی، فیصل اور زید پر مرکوز کی۔ ان کو باور کرایا کہ سيد زاده ہو کر دوسروں کی ماتحتی میں زندگی گزارنا ذلت آمیز ہے۔ ابتدا میں تو چاروں نے لارنس کی بات پر زیادہ توجہ نہ دی مگر اپنے باپ کے پیہم اصرار پر اور لارنس کی چکنی چپڑی باتوں کے باعث ان کے دلوں میں آہستہ آہستہ ترکوں کے خلاف نفرت پیدا ہو گئی اور پھر ایک دن انھوں نے اپنے مکان کی کھڑکی سے ترکوں پر گولیاں برسانا شروع کر دیں۔ اس طرح ترکوں کے خلاف عربوں کی بغاوت کا آغاز کروا کر لارنس بڑا خوش ہوا اور لندن اطلاع دی کہ کھیل شروع ہو گیا ہے۔

 حوالہ جات 

زمرہ:انگلستان میں شارعی حادثہ اموات
زمرہ:برطانوی ماہرین آثار قدیمہ
زمرہ:برطانوی مستشرقین
زمرہ:برطانوی مستکشفین
زمرہ:برطانوی مصنفین
زمرہ:برطانوی ہواباز
زمرہ:بیسویں صدی کی برطانوی عسکری شخصیات
زمرہ:بیسویں صدی کے برطانوی مترجمین
زمرہ:بیسویں صدی کے برطانوی مصنفین
زمرہ:بیسویں صدی کے ماہرین آثار قدیمہ
زمرہ:بیسویں صدی کے مترجمین
زمرہ:بیسویں صدی کے ویلش سائنس دان
زمرہ:پہلی جنگ عظیم
زمرہ:پہلی جنگ عظیم کی برطانوی فوجی شخصیات
زمرہ:تھامس ایڈورڈ لارنس
زمرہ:تاریخ سعودی عرب
زمرہ:جاسوس
زمرہ:جیزس کالج، اوکسفرڈ کے فضلا
زمرہ:سلطنت عثمانیہ پہلی جنگ عظیم میں
زمرہ:شخصیات بلحاظ اینگلو-آئرش نسب
زمرہ:عرب بغاوت
زمرہ:فرانسیسی-انگریزی مترجمین
زمرہ:گوریلا جنگ نظریہ ساز
زمرہ:گوریلے
زمرہ:مبہم یا متنازع جنسیت والی تاریخی شخصیات
زمرہ:موٹر سائیکل شارعی حادثہ اموات
زمرہ:میگڈالن کالج، اوکسفرڈ کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویلش مصنفین
زمرہ:یونانی-انگریزی مترجمین
زمرہ:1888ء کی پیدائشیں
زمرہ:1935ء کی وفیات

زمرہ:برطانوی گوریلے